**C.8 ผลและกระบวนการบริหารจัดการด้านภาวะผู้นำ ธรรมาภิบาล และการตอบสนอง**

**ผู้มีส่วนได้ส่วนเสีย**

**ใช้ข้อมูล: ปีงบประมาณ 2564 (1 ตุลาคม 2563 ถึง 30 กันยายน 2564)**

C.8.1 มีกระบวนการรับฟังความคิดเห็นและความต้องการของผู้มีส่วนได้ส่วนเสียทั้งภายในและ

ภายนอกคณะ/สถาบันอย่างเป็นระบบ

C.8.2 มีการใช้ข้อมูลความคิดเห็นและความต้องการของผู้มีส่วนได้ส่วนเสีย รวมทั้งสารสนเทศอื่น

ที่เกี่ยวข้องในการจัดทำวิสัยทัศน์ พันธกิจ และแผนกลยุทธ์

C.8.3 มีกระบวนการถ่ายทอดแผนกลยุทธ์สู่การปฏิบัติ กำกับติดตามและประเมินผลการดำเนินการ

ตามแผนกลยุทธ์อย่างเป็นระบบ และใช้ผลการประเมินในการปรับปรุงพัฒนาเพื่อผลักดันให้บรรลุผลสำเร็จตามเป้าหมายเชิงกลยุทธ์

C.8.4 มีกระบวนการสื่อสารข้อมูลสำคัญตามพันธกิจและกระบวนการสร้างความผูกพันกับบุคลากร

และผู้เรียน รวมทั้งผู้มีส่วนได้ส่วนเสียที่สำคัญอย่างเป็นระบบ

C.8.5 มีกระบวนการประเมินภาวะผู้นำ ธรรมาภิบาล และผลการปฏิบัติงานของผู้บริหารคณะ/สถาบัน

รวมทั้งผู้บริหารสูงสุด และสภามหาวิทยาลัย/สถาบัน และใช้ผลการประเมินเพื่อการพัฒนาปรับปรุง

C.8.6 มีการใช้ผลการประเมินคุณภาพการศึกษาทุกระดับในการพัฒนา ปรับปรุง การบริหารและ

การดำเนินพันธกิจของคณะ/สถาบัน

**ผลการดำเนินงาน :**

**C.8.1 มีกระบวนการรับฟังความคิดเห็นและความต้องการของผู้มีส่วนได้ส่วนเสียทั้งภายในและ**

**ภายนอกคณะอย่างเป็นระบบ**

คณะพัฒนาการท่องเที่ยว ได้กำหนดกระบวนการรับฟังความคิดเห็นและความต้องการของผู้มีส่วนได้ส่วนเสียทั้งภายในและภายนอกเพื่อนำผลความคิดเห็น ข้อเสนอแนะ และความต้องการดังกล่าวมาใช้ปรับปรุงพัฒนาการดำเนินงานภายใต้บริบทและทรัพยากรของคณะ โดยกำหนดเป็นขั้นตอน 4 ขั้นตอน ดังนี้

**ขั้นตอนที่ 1** กำหนดกลุ่มผู้มีส่วนได้ส่วนเสีย (Stakeholder) ของคณะ โดยแบ่งเป็นกลุ่มผู้มีส่วนได้ส่วนเสียภายใน และผู้มีส่วนได้ส่วนเสียภายนอก รวมถึงประเด็นข้อคิดเห็นและความต้องการ ดังนี้

| **กลุ่มผู้มีส่วนได้ส่วนเสีย** | **ผู้มีส่วนได้ส่วนเสีย** | **ประเด็นข้อเสนอแนะและความต้องการ** |
| --- | --- | --- |
| ภายใน | * บุคลากรคณะพัฒนาการท่องเที่ยว * นักศึกษาทุกระดับ | * ด้านวิชาการ การเรียนการสอน หลักสูตร กิจการนักศึกษา * ด้านการวิจัย * ด้านการทำนุบำรุงศิลปวัฒนธรรม * ด้านการบริหารจัดการ |
| ภายนอก | * ศิษย์เก่า * ผู้ใช้บัณฑิต * ผู้ประกอบการ * ผู้ปกครองนักศึกษา * เครือข่ายสถาบันการศึกษา * เครือข่ายชุมชนท้องถิ่น | * ด้านวิชาการ การเรียนการสอน หลักสูตร กิจการนักศึกษา * ด้านการวิจัย * ด้านการบริการวิชาการ * ด้านการบริหารจัดการ |

**ขั้นตอนที่ 2** กำหนดช่องทางการสื่อสารเพื่อรับฟังความคิดเห็นและความต้องการของผู้มีส่วนได้ส่วนเสียของคณะ ประกอบด้วย

1. การจัดส่งแบบสอบถามหรือแบบสำรวจผ่านระบบสารสนเทศออนไลน์ อาทิ ไลน์กรุ๊ป จดหมายอิเล็กทรอนิกส์
2. การประชุมสัมมนา
3. การสัมภาษณ์ผ่านโทรศัพท์หรือระบบสารสนเทศออนไลน์
4. การเก็บข้อมูลจากระบบสารสนเทศออนไลน์ อาทิ Facebook Page เว็บไซต์ทางการของคณะและหลักสูตร

**ขั้นตอนที่ 3** รวบรวมและสรุปข้อมูลเพื่อเสนอต่อส่วนงานภายในที่เกี่ยวข้อง ได้แก่ ผู้บริหาร สำนักงานคณบดี หลักสูตร

**ขั้นตอนที่ 4** ส่วนงานที่เกี่ยวข้องวิเคราะห์และกำหนดแนวทางปรับปรุงพัฒนา การกำกับติดตามและรายงานผลการดำเนินงานตามข้อเสนอแนะและความต้องการของผู้มีส่วนได้ส่วนเสีย

กระบวนการรับฟังความคิดเห็นและความต้องการของผู้มีส่วนได้ส่วนเสียทั้งภายในและภายนอกของคณะพัฒนาการท่องเที่ยวดังกล่าวสามารถสรุปเป็นแผนผังได้ ดังนี้

**รูปภาพที่ C8-1 กระบวนการรับฟังความคิดเห็นและความต้องการของผู้มีส่วนได้ส่วนเสีย**

จากกระบวนการรับฟังความคิดเห็นและความต้องการของผู้มีส่วนได้ส่วนเสียของคณะพัฒนาการท่องเที่ยวดังกล่าว สามารถสรุปผลข้อมูลที่ได้รับจากผู้มีส่วนได้ส่วนเสียของคณะ ดังนี้

ตารางที่ 8.1 สรุปข้อมูลความคิดเห็นและความต้องการของผู้มีส่วนได้ส่วนเสียตามช่องทางการสื่อสารของคณะ

|  |  |  |
| --- | --- | --- |
| **ประเภทผู้มีส่วนได้ส่วนเสีย : ภายใน** | | |
| **ผู้มีส่วนได้ส่วนเสีย** | **ช่องทางการสื่อสาร** | **ข้อมูลความคิดเห็นและความต้องการ** |
| * นักศึกษาคณะพัฒนาการท่องเที่ยว   + ปริญญาตรี   + ปริญญาโท   + ปริญญาเอก * บุคลากรคณะพัฒนาการท่องเที่ยว   + บุคลากรสายวิชาการ   + บุคลากรสายสนับสนุนวิชาการ | * Facebook Page Messenger * Line Group * แบบสำรวจความคิดเห็น * การประชุมสัมมนา | 1. ข้อเสนอแนะต่อการจัดการเรียนการสอนของหลักสูตรในแต่ละภาคการศึกษา 2. ข้อเสนอแนะต่อหลักสูตรและคณะ ในการประเมินคุณภาพการศึกษาภายใน 3. ผลประเมินความพึงพอใจของนักศึกษาต่อสิ่งสนับสนุนการเรียนรู้ 4. ผลประเมินความพึงพอใจของนักศึกษาปีสุดท้ายที่มีต่อคุณภาพหลักสูตร 5. ผลประเมินความพึงพอใจของนักศึกษาต่อการจัดกิจกรรมของหลักสูตร 6. ผลประเมินการดำเนินงานของหัวหน้าส่วนงาน 7. ข้อคิดเห็นและข้อเสนอแนะของบุคลากรในการทบทวนและจัดทำแผนปฏิบัติการของคณะ 8. ข้อคิดเห็นและข้อเสนอแนะของบุคลากรในการประชุมคณะกรรมการฝ่ายต่างๆ ของคณะ 9. ข้อเสนอแนะต่อคณะในการประเมินคุณภาพการศึกษาภายใน 10. ผลการประเมินความพึงพอใจต่อสิ่งสนับสนุนของบุคลากร 11. ผลการประเมินคุณภาพการให้บริการของนักศึกษา |

|  |  |  |
| --- | --- | --- |
| **ประเภทผู้มีส่วนได้ส่วนเสีย : ภายนอก** | | |
| **ผู้มีส่วนได้ส่วนเสีย** | **ช่องทางการสื่อสาร** | **ข้อมูลความคิดเห็นและความต้องการ** |
| * ศิษย์เก่า * ผู้ใช้บัณฑิต * ผู้ประกอบการ * ผู้ปกครองนักศึกษา * เครือข่ายสถาบันการศึกษา * เครือข่ายชุมชนท้องถิ่น | * Facebook Page Messenger * Line Group * แบบสำรวจความคิดเห็น * การประชุมสัมมนา | 1. ข้อเสนอแนะต่อการจัดการเรียนการสอนของหลักสูตรในแต่ละภาคการศึกษา 2. ข้อเสนอแนะต่อหลักสูตรและคณะ ในการประเมินคุณภาพการศึกษาภายใน 3. ผลประเมินความพึงพอใจของศิษย์เก่าต่อสิ่งสนับสนุนการเรียนรู้ 4. ข้อคิดเห็นและข้อเสนอแนะของบุคลากรในการทบทวนและจัดทำแผนปฏิบัติการของคณะ 5. ข้อเสนอแนะต่อคณะในการประเมินคุณภาพการศึกษาภายใน 6. ข้อเสนอแนะจากการสหกิจศึกษา 7. ผลประเมินความพึงพอใจของผู้ประกอบการที่มีต่อบัณฑิต 8. ข้อมูลภาวะการมีงานทำของบัณฑิต |

หลังจากได้ข้อคิดเห็น ความต้องการและข้อเสนอแนะจากการเก็บข้อมูลของส่วนงานที่เกี่ยวข้องแล้ว คณะได้ดำเนินการวิเคราะห์และสรุปผลเพื่อนำเสนอต่อผู้บริหารที่เกี่ยวข้อง ตั้งแต่ระดับหลักสูตรจนถึงระดับคณะ และกำหนดเป็นแนวทางในการปรับปรุงพัฒนาการดำเนินงานในส่วนงานที่เกี่ยวข้องต่อไป

**ผลการประเมินตนเอง Sub-Criteria 8.1:**

**ระดับ 3** : Inadequate but Minor Improvement Will Make It Adequate

**C.8.2 มีการใช้ข้อมูลความคิดเห็นและความต้องการของผู้มีส่วนได้ส่วนเสีย รวมทั้งสารสนเทศอื่น**

**ที่เกี่ยวข้องในการจัดทำวิสัยทัศน์ พันธกิจ และแผนกลยุทธ์**

คณะพัฒนาการท่องเที่ยวใช้ข้อมูลความคิดเห็นและความต้องการของผู้มีส่วนได้ส่วนเสีย รวมทั้งสารสนเทศอื่นที่เกี่ยวข้อง ในการทบทวนวิสัยทัศน์ พันธกิจ และแผนกลยุทธ์ ผ่านการประชุมเชิงปฏิบัติการเพื่อจัดทำแผนยุทธศาสตร์ ฯ ประจำปี 2564 **(64TDSQAD 8.2.1 แผนพัฒนาการศึกษาระยะ 5 ปี (2561 – 2564) และแผนปฏิบัติการประจำปีงบประมาณ 2564 คณะพัฒนาการท่องเที่ยว)** เมื่อวันที่ 6 ตุลาคม 2563 ณ โรงแรมวินทรี อำเภอเมือง จังหวัดเชียงใหม่ โดยมีผู้เข้าร่วมโครงการประกอบด้วย บุคลากรคณะพัฒนาการท่องเที่ยว ผู้แทนนักศึกษาปัจจุบัน ผู้แทนศิษย์เก่า ผู้ปกครอง ผู้ประกอบการและเครือข่ายชุมชนท้องถิ่น ดังนี้

|  |  |  |
| --- | --- | --- |
| **กลุ่มผู้มีส่วนได้ส่วนเสีย** | **พันธกิจ** | **ข้อคิดเห็น** |
| 1. นักศึกษา 2. บุคลากรคณะ 3. เครือข่ายชุมชนท้องถิ่น 4. ผู้ปกครองนักศึกษา 5. ศิษย์เก่า 6. ผู้ประกอบการด้านการท่องเที่ยว | การผลิตบัณฑิต  การวิจัย  การบริการวิชาการ  การทำนุบำรุงศิลปฯ  การบริหารจัดการ | 1. ข้อเสนอแนะต่อการจัดการเรียนการสอนของหลักสูตรในแต่ละภาคการศึกษา  2. ข้อเสนอแนะต่อหลักสูตรและคณะ ในการประเมินคุณภาพการศึกษาภายใน  3. ผลประเมินความพึงพอใจของนักศึกษาต่อสิ่งสนับสนุนการเรียนรู้ และสภาพแวดล้อมทางกายภาพ คณะพัฒนาการท่องเที่ยว  4. ผลประเมินความพึงพอใจของนักศึกษาปีสุดท้ายที่มีต่อคุณภาพหลักสูตร  5. ผลประเมินความพึงพอใจของผู้เข้าร่วมโครงการ/กิจกรรม |
| สารสนเทศอื่นที่เกี่ยวข้อง | 1. ข้อมูลในแต่ละงานตามพันธกิจ อาทิ ด้านการวิจัย ประกอบด้วย ข้อมูลงบประมาณวิจัย ผลงานที่ตีพิมพ์เผยแพร่ การนำงานวิจัยไปใช้ประโยชน์ เป็นต้น  2. ข้อมูลสถานการณ์ปัจจุบัน อาทิ การเกิดโรคอุบัติใหม่ที่มีผลต่อแนวโน้มการท่องเที่ยว เป็นต้น  3. คู่แข่งขัน/คู่เทียบในปัจจุบัน ทั้งภายในมหาวิทยาลัยแม่โจ้ และภายในจังหวัดเชียงใหม่  4. ผลการดำเนินงานตามแผนปฏิบัติการ ฯ ปีงบประมาณ 2563 คณะพัฒนาการท่องเที่ยว  5. แผนการรับนักศึกษาระยะ 5 ปี คณะพัฒนาการท่องเที่ยว |

หลังจากนั้น ได้นำข้อมูลที่ได้รับฟังความคิดเห็นมารวบรวม เป็นข้อมูลสำคัญสำหรับการทบทวนปรัชญา วิสัยทัศน์ พันธกิจ ของคณะพัฒนาการท่องเที่ยว ประกอบด้วยการทบทวนและวิเคราะห์สภาพแวดล้อมขององค์กร โดยบุคลากรสายวิชาการและสายสนับสนุนวิชาการ ตลอดจนรับฟังการแถลงนโยบายผู้บริหาร การส่งมอบตัวชี้วัดและค่าเป้าหมาย กำหนดกรอบการบริหารตามพันธกิจหลักและงานเชิงยุทธศาสตร์ ตลอดจนให้บุคลากรและผู้มีส่วนได้ส่วนเสียของคณะได้ร่วมกันกำหนดกลยุทธ์เพื่อบรรลุค่าเป้าหมายตัวชี้วัด และนำไปสู่การบรรลุวิสัยทัศน์ของคณะพัฒนาการท่องเที่ยว

**สรุปผลการวิเคราะห์สภาพแวดล้อมองค์กร (SWOT Analysis)**

**สภาพแวดล้อมภายใน**

| **จุดแข็ง (Strength)** | **จุดอ่อน (Weakness)** |
| --- | --- |
| มีรายวิชาที่หลากหลายซึ่งเอื้อให้เกิดความยืดหยุ่นต่อการเรียนการสอนที่สอดคล้องกับสถานการณ์ที่เปลี่ยนแปลง  มีกิจกรรมที่ส่งเสริมพัฒนาทักษะ สมรรถนะ และการเรียนรู้ของนักศึกษา  มีคณาจารย์ที่มีความรู้และเชี่ยวชาญหลากหลายสาขา สามารถนำไปใช้จัดการเรียนการสอนที่เป็นสหวิทยาการได้อย่างมีประสิทธิภาพ  มีเครือข่ายและความร่วมมือทางวิชาการที่สนับสนุนการเรียนการสอนทั้งในระดับมหาวิทยาลัย ภาคเอกชน และผู้เชี่ยวชาญ  บุคลากรรุ่นใหม่ทำให้สื่อสารภาษาเดียวกัน สามารถเรียนรู้และใช้เทคโนโลยีสารสนเทศใหม่ได้เร็ว  มีหลักสูตร ตรี โท เอก มีเอกลักษณ์ สามารถเข้าถึงชุมชนได้  หลักสูตรมีการจัดการเรียนการสอนที่ครอบคลุมศาสตร์ด้านการท่องเที่ยว ทั้งแนวตั้งและแนวนอน  การปรับตัวของอาจารย์ต่อสถานการณ์ที่เปลี่ยนแปลง ทันต่อการเปลี่ยนแปลง  บุคลากรสายสนับสนุนทำงานได้มีประสิทธิภาพ | จำนวนคณาจารย์อาจารย์ดำรงตำแหน่งทางวิชาการมีน้อย มีผลกระทบต่อหลักสูตรระดับบัณฑิตศึกษาและการประกันคุณภาพ  มีการผลิตผลงานวิชาการน้อย  มีการบูรณาการศาสตร์เพื่อผลิตผลงานทางวิชาการน้อย  คณาจารย์ที่ทำวิจัยมีน้อย ส่วนใหญ่เน้นการสอน ทำให้ผู้ที่ทำวิจัยมีน้อย และบทความตีพิมพ์ที่มีการอ้างอิงน้อย  ขาดการจัดการความรู้อย่างเป็นระบบและ/ขาดระบบการจัดการที่ดีที่จะทำให้เกิดการบรูณาการและถ่ายทอดความรู้ความเชี่ยวชาญระหว่างคณาจารย์ในคณะ  ขาดระบบสารสนเทศเพื่อการบริหารและตัดสินใจ ทำให้ข้อมูลขาดการเชื่อมโยง และไม่เป็นปัจจุบัน เป็นภาระหนักให้กับบุคลากรในการเตรียมการประเมินคุณภาพ  บุคลากรมีอายุใกล้กัน เกิดความเกรงใจในการทำงาน  อุปกรณ์ด้านเทคโนโลยีไม่ทันสมัย  การกระจายงานขาดการเชื่อมโยง เช่น การถ่ายทอดนโยบายจากผู้บริหารสู่การปฏิบัติ ทำให้ไม่สามารถทราบแนวทางการปฏิบัติงาน (งานกระจุก)  การใช้ภาษาต่างประเทศของบุคลากร  ภาระงานอาจารย์มากทำให้ไม่สามารถทำกิจกรรมเสริมหลักสูตรให้นักศึกษา  วิธีการสอนไม่ทันต่อนักศึกษา  การสื่อสารในองค์กร มีหลายช่องทาง  กลุ่มเป้าหมาย กลุ่มลูกค้าของคณะไม่ชัดเจน  ไม่มีการเก็บค่าธรรมเนียมเพิ่มเติม |

**สภาพแวดล้อมภายนอก**

| **โอกาส (Opportunities)** | **อุปสรรค (Threats)** |
| --- | --- |
| นโยบายของ อว. และมหาวิทยาลัย ที่มีความยืดหยุ่นในการเรียนการสอนมากขึ้น  ผู้เรียนเปิดกว้างในการเรียนรู้ (ทั้งในระบบและนอกระบบ) และต้องการเรียนรู้ประสบการณ์มากว่าทฤษฎี  เทคโนโลยีที่สนับสนุนการเรียนการสอนที่ทำให้สามารถเรียนได้ทุกเวลา และตลอดชีวิต  การท่องเที่ยวเป็นหนึ่งในนโยบายสำคัญของประเทศ  มีแหล่งทุนที่หลากหลายมากขึ้น เช่น สวสก. ว. อพท. เป็นต้น  หลากหลายชุมชนสนใจพัฒนาและ/จัดการท่องเที่ยว โดยหวังใช้ท่องเที่ยวเป็นหนึ่งในเครื่องมือในการสร้างรายได้เสริมและพัฒนาชุมชน | มีการเปิดสาขาวิชาที่ใกล้เคียงกันทั้งภายใน และภายนอกมหาวิทยาลัย ทำให้นักศึกษามีทางเลือกมาขึ้น และอาจส่งผลต่อคุณภาพนักศึกษาที่ได้มา  โจทย์วิจัยมีลักษณะบูรณาการข้ามศาสตร์ นักวิจัยต้องมีทักษะ ประสบการณ์ และศักยภาพที่เพียงพอ  มีแหล่งทุนให้ความสำคัญกับ Output ในเชิงประจักษ์ที่สามารถจับต้องและเห็นการเปลี่ยนแปลงได้อย่างชัดเจน  สถานการณ์โควิด 19 มีผลกระทบต่อการท่องเที่ยว  ขาดเครือข่ายทางวิชาการที่ให้บุคลากรร่วมทำงาน  แหล่งทุนวิจัยน้อยลง  ความเสี่ยงเรื่องนโยบายการรับพนักงานของสถานประกอบการกระทบต่อภาวะการมีงานทำและสหกิจศึกษา |

**ข้อเสนอแนะเพื่อการพัฒนาจากผู้มีส่วนได้ส่วนเสีย (Stakeholders)**

| **Stakeholder** | **ข้อเสนอแนะ** |
| --- | --- |
| คุณฉัตรรุ่ง ประกอบไวทยกิจ  (ตัวแทนผู้ประกอบการและผู้ใช้บัณฑิตจาก ออนใต้ฟาร์ม) | 1. นักศึกษาเป็นปัจจัยเติมเต็มชุมชนด้านข้อมูลสมัยใหม่ เทคโนโลยี การออกแบบเส้นทางท่องเที่ยวสำหรับชุมชน 2. ควรมีจัดการเรียนการสอนเรื่องการใช้เทคโนโลยีสารสนเทศเพื่อการออกแบบ 3. คณะควรมีการสร้างกิจกรรมเชื่อมโยงการท่องเที่ยวกับชุมชน 4. คณะควรให้ความสำคัญกับหลักสูตรและเนื้อหาวิชาด้านการบริหารจัดการทางการท่องเที่ยว |
| คุณปิยฉัตร คลังกลาง  (ผู้แทนนักศึกษาระดับปริญญาตรี คณะพัฒนาการท่องเที่ยว) | 1. คณะควรจัดการเรียนการสอนในแบบการเรียนรู้จากการปฏิบัติจริง 2. คณะควรมีการปรับปรุงเนื้อหาวิชาที่หลากหลาย สอดคล้องกับยุคสมัย ใช้ทำงานได้จริง รวมถึงให้มีการสร้างบริษัทจำลอง 3. คณะควรมีการจัดทำ MOU การแลกเปลี่ยนนักศึกษากับต่างประเทศ 4. คณะควรมีพื้นที่ในการแสดงออกทางวิชาการเพิ่มมากขึ้น 5. คณะควรจัดให้มีอาจารย์ชาวต่างชาติสอนเพิ่มขึ้น 6. คณะควรเพิ่มการใช้ภาษาอังกฤษในการสื่อสารให้ห้องเรียนเพิ่มมากขึ้น |
| คุณวุฒิพงษ์ ฉั่วตระกูล  (ผู้แทนศิษย์เก่าระดับปริญญาเอก) | 1. ควรจัดให้มีการพัฒนาศักยภาพบัณฑิตศึกษาด้านการวิจัยและองค์ความรู้ด้านวิชาการ 2. คณะควรเชื่อมโยงความรู้ด้านการพัฒนาองค์กรธุรกิจทางการท่องเที่ยวและการท่องเที่ยวโดยชุมชน 3. คณะควรให้นักศึกษาได้มีการฝึกประสบการณ์กับองค์กรหรือชุมชน 4. คณะควรให้ผู้เรียนมีส่วนร่วมจากการดำเนินงานภายใต้ศูนย์การศึกษา ฯ ของคณะ 5. คณะควรส่งเสริมให้มีการการทำงานร่วมกันระหว่างอาจารย์และนักศึกษาบัณฑิตศึกษา 6. คณะควรสร้างการเรียนรู้ร่วมกันจากการปฏิบัติงานจริงร่วมกับอาจารย์เพื่อเป็นประโยชน์ต่อการทำงานวิจัยของนักศึกษา 7. คณะควรให้ความสำคัญกับความต้องการเพิ่มศักยภาพด้าน Soft Skill ของนักศึกษา 8. คณะควรพิจารณาให้นักศึกษาระดับบัณฑิตศึกษาทำงานร่วมกับนักศึกษาปริญญาตรีเพื่อเสริมแรงด้าน Soft Skill ผ่านการทำงานวิจัยร่วมกันในหัวข้อวิจัยที่สนใจ 9. คณะควรส่งเสริมความรู้ด้าน Demand Site เพิ่มขึ้น |
| คุณสฤงคาร โนกุล  (ผู้แทนผู้ประกอบการ และผู้ปกครอง) | 1. ศาสตร์ด้านการโรงแรมและการท่องเที่ยวเป็นงานที่ไม่สามารถแยกจากกันได้ชัดเจน มีความเกี่ยวข้องสัมพันธ์ซึ่งกันและกัน 2. คณะควรมีการสร้างความเชื่อมั่นและสร้างโอกาสในการทำงานให้กับบัณฑิต 3. คณะควรเพิ่มทักษะภาษาให้กับนักศึกษา |
| คุณภัทราวดี ประพันธ์ศรี  (ผู้แทนผู้ประกอบการ) | 1. คณะควรจัดการเรียนการสอนให้นักศึกษาสามารถออกแบบประสบการณ์ด้านการท่องเที่ยวและบริการได้ 2. คณะควรส่งเสริมให้นักศึกษามี Multi skill หรือ Triple skill สามารถทำงานได้หลายอย่าง 3. คณะควรส่งเสริมการสร้างหลักสูตรหรือรายวิชาหรือองค์ความรู้ด้านการสร้างนวัตกรรรม 4. คณะควรมีการสร้าง Value ให้กับนักศึกษาเพื่อตอบโจทย์ผู้ประกอบการหรือผู้ใช้บัณฑิต 5. คณะควรมีการศึกษาค้นคว้า วิจัย เพื่อสร้างองค์ความรู้ใหม่ 6. คณะควรพัฒนานักศึกษาควรมีทักษะการเรียนรู้ตลอดชีวิต 7. คณะควรพัฒนานักศึกษาให้มีทักษะการเป็นผู้ประกอบการ 8. คณะควรมีแนวทางการทำความร่วมมือ Third Party เพื่อการพัฒนานักศึกษา รวมทั้งเป็นพื้นที่ให้นักศึกษาได้ทดลอง ทดสอบ ปฏิบัติงานด้านบริการและการท่องเที่ยว 9. คณะควรสนับสนุนแนวทางในการให้ภาคเอกชน ผู้ประกอบการได้สร้างนักศึกษาร่วมกับคณะ Tailor Made สำหรับนักศึกษาที่มีศักยภาพและความสนใจ |
| คุณวรสิน ศรีอำพร  (ผู้แทนนักศึกษาระดับปริญญาโท) | 1. คณะควรมีการระดมความเห็นหรือวิเคราะห์และประเมินสถานการณ์โรคระบาด Covid – 19 ในระยะสั้นเพื่อใช้วางแผนในการจัดการศึกษาหรือการผลิตบัณฑิต 2. คณะควรมีการสร้างองค์ความรู้ใหม่ในการสร้างรายได้ให้เกิดกับธุรกิจด้านการท่องเที่ยวในปัจจุบัน 3. คณะควรให้คำแนะนำเรื่องทิศทางของหัวข้องานวิจัยในระดับบัณฑิตศึกษา ณ สถานการณ์ปัจจุบัน |
| คุณยุทธภูมิ จิตรคง  (ผู้แทนศิษย์เก่าระดับปริญญาตรี) | 1. คณะควรมีการพัฒนากิจกรรมให้นักศึกษามีส่วนร่วมทุกคน 2. คณะควรส่งเสริมการพัฒนาทักษะด้านภาษา โดยเฉพาะภาษาอังกฤษ และภาษาที่ 3 3. คณะควรให้ความใส่ใจเรื่องการสอบวัดระดับทางด้านภาษาของนักศึกษา 4. คณะควรมีการโครงการบูรณาการงานต่าง ๆ เป็นประโยชน์กับนักศึกษา |
| คุณกันต์ณภัช  วิภัคจิรานนท์  (ผู้แทนนักศึกษาระดับปริญญาตรี) | 1. คณะมีพื้นที่ในการแสดงออกด้านวิชาการมีมาก แต่ขาดการเผยแพร่ข่าวสารทำให้นักศึกษารับรู้ข่าวสารไม่ทั่วถึง 2. คณะควรรื้อฟื้นชมรม กิจกรรมที่คณะเคยดำเนินการมา เช่น เดินป่า ดูนก 3. คณะควรเพิ่มรายวิชาเสริมความรู้ด้านอาหารหรือเกษตรอินทรีย์ที่สอดคล้องกับงานของคณะ 4. คณะควรเพิ่มความรู้ด้านโปรแกรมคอมพิวเตอร์ที่จำเป็นสำหรับนักศึกษา 5. คณะควรจัดให้มีการแบ่งกลุ่มผู้เรียนตามความสนใจ 6. คณะควรมีการออกแบบเนื้อหารายวิชาร่วมกับสาขาอื่น ๆ หรือคณะอื่น ๆ ในมหาวิทยาลัย |

**สรุปผลการทบทวนปรัชญา วิสัยทัศน์ และพันธกิจ คณะพัฒนาการท่องเที่ยว**

| **ประเด็นการทบทวน** | **ปีงบประมาณ 2563**  **(ทบทวน กรกฎาคม 2562)** | **ปีงบประมาณ 2564**  **(ทบทวน ตุลาคม 2563)** |
| --- | --- | --- |
| ปรัชญา | “ทุกสิ่งสำเร็จด้วยปัญญา” | “การท่องเที่ยวที่ยั่งยืนเกิดจากการพัฒนาด้วยปัญญา” |
| วิสัยทัศน์ | คณะพัฒนาการท่องเที่ยวเป็นสถาบันการศึกษาที่มีความเป็นเลิศด้านการพัฒนาการท่องเที่ยวอย่างยั่งยืน | คณะพัฒนาการท่องเที่ยวสร้างสรรค์องค์ความรู้และนวัตกรรมเพื่อการท่องเที่ยวอย่างยั่งยืน |
| วัตถุประสงค์ | 1) พัฒนานักศึกษาให้มีความรู้และทักษะในวิชาชีพด้านการพัฒนาการท่องเที่ยวและการเป็นผู้ประกอบการด้านการท่องเที่ยวและบริการตามมาตรฐานวิชาชีพอย่างมีคุณธรรม จริยธรรม  2) ศึกษาและวิจัยหาองค์ความรู้ด้านการพัฒนาการท่องเที่ยวและการเป็นผู้ประกอบการด้านการท่องเที่ยวและบริการ  3) บริการวิชาการแก่สังคมและชุมชนด้านการพัฒนาการท่องเที่ยวและการเป็นผู้ประกอบการด้านการท่องเที่ยวและบริการ | 1) พัฒนานักศึกษาให้มีความรู้และทักษะในวิชาชีพด้านการพัฒนาการท่องเที่ยวและการเป็นผู้ประกอบการด้านการท่องเที่ยวและบริการตามมาตรฐานวิชาชีพ  2) ศึกษาและวิจัยหาองค์ความรู้ด้านการพัฒนาการท่องเที่ยวและการเป็นผู้ประกอบการด้านการท่องเที่ยวและบริการอย่างยั่งยืน  3) บริการวิชาการแก่สังคมและชุมชนด้านการพัฒนาการท่องเที่ยวและการเป็นผู้ประกอบการด้านการท่องเที่ยวและบริการ  4) เพื่อสืบสานและรักษาไว้ซึ่งขนบธรรมเนียม ประเพณีและวัฒนธรรมไทย  5) เพื่อมุ่งสู่องค์กรแห่งการเรียนรู้และทำงานอย่างมีความสุข |
| พันธกิจ | 1) ผลิตบัณฑิตที่มีความรู้ ทักษะในวิชาชีพด้านการท่องเที่ยว ทักษะการเป็นผู้ประกอบการด้านการท่องเที่ยวและบริการ และการบริหารจัดการทรัพยากรการท่องเที่ยวให้มีประสิทธิภาพตามมาตรฐานวิชาชีพเพื่อการพัฒนาการท่องเที่ยวสู่ความยั่งยืน  2) ค้นคว้า วิจัยองค์ความรู้ในการพัฒนาวิชาการและวิชาชีพด้านการพัฒนาการท่องเที่ยวให้เป็นที่ยอมรับระดับชาติและนานาชาติ  3) บริการวิชาการแก่สังคมที่สอดคล้องกับนโยบายการพัฒนาการท่องเที่ยวของชาติ  4) เสริมสร้างความเป็นผู้มีคุณธรรม จริยธรรม รักษาไว้ซึ่งขนบธรรมเนียม ประเพณีและวัฒนธรรมไทย  5) บริหารจัดการองค์กรสมรรถนะสูง มุ่งสู่องค์กรแห่งการเรียนรู้ควบคู่การทำงานอย่างมีความสุข | คงเดิม |
| อัตลักษณ์บัณฑิตคณะพัฒนาการท่องเที่ยว | เป็นนักพัฒนาและผู้ประกอบการด้านการท่องเที่ยวและบริการที่มีทักษะการเรียนรู้ตลอดชีวิต | "เป็นบุคลากรด้านการท่องเที่ยวและบริการที่มีการเรียนรู้ตลอดชีวิต" |
| สมรรถนะหลักที่สัมพันธ์กับพันธกิจของคณะ | 1) ผลิตบัณฑิตที่มีความรู้ ทักษะในวิชาชีพด้านการท่องเที่ยว ทักษะการเป็นผู้ประกอบการด้านการท่องเที่ยวและบริการ และการบริหารจัดการทรัพยากรการท่องเที่ยวให้มีประสิทธิภาพตามมาตรฐานวิชาชีพเพื่อการพัฒนาการท่องเที่ยวสู่ความยั่งยืน  2) ค้นคว้า วิจัยองค์ความรู้ในการพัฒนาวิชาการและวิชาชีพด้านการท่องเที่ยวให้เป็นที่ยอมรับระดับชาติและนานาชาติ  3) บริการวิชาการแก่สังคมที่สอดคล้องกับนโยบายการการท่องเที่ยวของชาติ  4) สืบสานและธำรงรักษาไว้ซึ่งขนบธรรมเนียม ประเพณีและวัฒนธรรมไทย  5) บริหารจัดการองค์กรที่มุ่งสู่องค์กรแห่งการเรียนรู้และทำงานอย่างมีความสุข | คงเดิม |
| ค่านิยม | T (Tourism) การท่องเที่ยวและการบริการอย่างรู้คุณค่า  D (Development) พัฒนาบนพื้นฐานที่แตกต่าง  S (Sustainability) เสริมสร้างสู่ความยั่งยืน | T (Tourism) การท่องเที่ยวและการบริการ  D (Development) พัฒนาด้วยปัญญา  S (Sustainability) เสริมสร้างคุณค่าสู่ความยั่งยืน |

ทั้งนี้ แผนยุทธศาสตร์และแผนปฏิบัติการประจำปีงบประมาณ 2564 คณะพัฒนาการท่องเที่ยวได้มีการนำเสนอที่ประชุมคณะกรรมการประจำคณะพิจารณาเห็นชอบเมื่อ วันที่ 6 ตุลาคม 2563 ณ โรงแรมวินทรี จังหวัดเชียงใหม่ และสรุปถ่ายทอดให้กับบุคลากรคณะพัฒนาการท่องเที่ยวทราบในที่ประชุมบุคลากรเช่นเดียวกัน จากนั้น ได้อัพโหลดแผนพัฒนาการศึกษาฯ และแผนปฏิบัติการประจำปีงบประมาณ 2564 ไว้บนเวบไซต์คณะพัฒนาการท่องเที่ยวเพื่อให้บุคลากรสามารถดาวน์โหลดใช้งานได้ตามความต้องการ

นอกจากนี้ ยังมีข้อมูลสารสนเทศอื่นๆ เพื่อนำมาประกอบการทำแผนปฏิบัติงานในกรอบของสำนักงานคณบดีเพื่อให้สอดคล้องกับพันธกิจ อาทิ จำนวนนักศึกษา งบประมาณและสินทรัพย์ กลุ่มเป้าหมายของนักศึกษาแต่ละสาขาวิชา การพัฒนาบุคลากร แผนบริหารความเสี่ยงและควบคุมภายใน งานยุทธศาสตร์ของคณะฯ เครือข่ายและความร่วมมือ แผนการดำเนินงานของศูนย์บริการวิชาการ เป็นต้น

**กระบวนการนำข้อมูลความคิดเห็นและความต้องการของผู้มีส่วนได้ส่วนเสีย**

**รวมทั้งสารสนเทศอื่นที่เกี่ยวข้องในการจัดทำวิสัยทัศน์ พันธกิจ และแผนกลยุทธ์**

**แผนยุทธศาสตร์คณะพัฒนาการท่องเที่ยว**

1. การวิเคราะห์สภาพแวดล้อมองค์กร

2. การทบทวนวิสัยทัศน์ พันธกิจ

3. การกำหนดค่าเป้าหมายตัวชี้วัด

4. การกำหนดกลยุทธ์เพื่อขับเคลื่อนตัวชี้วัด

**ข้อมูลความคิดเห็นและความต้องการ**

**จากผู้มีส่วนได้ส่วนเสีย**

1. ข้อเสนอแนะต่อการจัดการเรียนการสอนของหลักสูตรในแต่ละภาคการศึกษา

2. ข้อเสนอแนะต่อหลักสูตรและคณะ ในการประเมินคุณภาพการศึกษาภายใน

3. ผลประเมินความพึงพอใจของนักศึกษาต่อสิ่งสนับสนุนการเรียนรู้ และสภาพแวดล้อมทางกายภาพ คณะพัฒนาการท่องเที่ยว

4. ผลประเมินความพึงพอใจของนักศึกษาปีสุดท้ายที่มีต่อคุณภาพหลักสูตร

5. ผลประเมินความพึงพอใจของผู้เข้าร่วมโครงการ/กิจกรรม

**สารสนเทศอื่น ๆ**

1. ข้อมูลในแต่ละงานตามพันธกิจ อาทิ ด้านการวิจัย ประกอบด้วย ข้อมูลงบประมาณวิจัย ผลงานที่ตีพิมพ์เผยแพร่ การนำงานวิจัยไปใช้ประโยชน์ เป็นต้น

2. ข้อมูลสถานการณ์ปัจจุบัน อาทิ การเกิดโรคอุบัติใหม่ที่มีผลต่อแนวโน้มการท่องเที่ยว เป็นต้น

3. คู่แข่งขัน/คู่เทียบในปัจจุบัน ทั้งภายในมหาวิทยาลัยแม่โจ้ และภายในจังหวัดเชียงใหม่

4. ผลการดำเนินงานตามแผนปฏิบัติการ ฯ ปีงบประมาณ 2563 คณะพัฒนาการท่องเที่ยว

5. แผนการรับนักศึกษาระยะ 5 ปี คณะพัฒนาการท่องเที่ยว

**แผนปฏิบัติงานคณะพัฒนาการท่องเที่ยว**

1. แผนวิจัยและบริการวิชาการ

2. แผนการรับนักศึกษา

3. แผนอัตรากำลังและแผนพัฒนาบุคลากร

4. แผนบริหารความเสี่ยงและควบคุมภายใน

**ผลการดำเนินงานตามแผนปฏิบัติงาน**

**และแผนยุทธศาสตร์ คณะพัฒนาการท่องเที่ยว**

**ผลการประเมินตนเอง Sub-Criteria 8.2:**

**ระดับ 3** : Inadequate but Minor Improvement Will Make It Adequate

**C.8.3 มีกระบวนการถ่ายทอดแผนกลยุทธ์สู่การปฏิบัติ กำกับติดตามและประเมินผลการดำเนินการตามแผนกลยุทธ์อย่างเป็นระบบ และใช้ผลการประเมินในการปรับปรุงพัฒนาเพื่อผลักดันให้บรรลุผลสำเร็จตามเป้าหมายเชิงกลยุทธ์**

คณะพัฒนาการท่องเที่ยวมีการดำเนินงานด้านการถ่ายทอดแผนกลยุทธ์และแผนปฏิบัติการคณะพัฒนาการท่องเที่ยว ปีงบประมาณ 2564 ซึ่งผ่านความเห็นชอบจากคณะกรรมการประจำคณะพัฒนาการท่องเที่ยวเรียบร้อยแล้วครั้งที่ 5/2563 วันที่ 6 ตุลาคม 2563 [**(63TDSQAD8.3.1 มติที่ประชุมคณะกรรมการคณะ พิจารณาแผนปฏิบัติการปีงบประมาณ 2564)**](http://www.erp.mju.ac.th/openFile.aspx?id=NDUyODg4&method=inline)ได้มีการถ่ายทอดแผนกลยุทธ์สู่การปฏิบัติผ่านช่องทางต่าง ๆ ดังนี้

1. ถ่ายทอดแผนพัฒนาการศึกษาคณะพัฒนาการท่องเที่ยวฉบับที่ 12 (2560 – 2564) และแผนปฏิบัติการประจำปีงบประมาณ 2564 ผ่านการประชุมบุคลากรวันที่ 6 ตุลาคม 2564 ผู้บริหารได้ถ่ายทอดแนวนโยบายการบริหารงานในภาพรวมจากระดับมหาวิทยาลัย เพื่อเชื่อมโยงสู่นโยบายการดำเนินงานในระดับคณะให้กับคณาจารย์ บุคลากรให้รับทราบและเข้าใจถึงนโยบายดังกล่าวไปในทิศทางเดียวกัน นอกจากนี้ ยังได้นำเสนองานยุทธศาสตร์ที่สำคัญและสามารถเชื่อมโยงกับการดำเนินงานตามพันธกิจหลักของคณะได้ ตลอดจนการมอบหมายแนวนโยบายการบริหารจัดการคณะภายใต้งบประมาณที่ได้รับ ทั้งงบประมาณแผ่นดินและงบประมาณเงินรายได้ เพื่อให้บุคลากรทุกภาคส่วนได้รับทราบ มอบหมายผู้รับผิดชอบเพื่อร่วมกันขับเคลื่อนแผนสู่การปฏิบัติ

2. แจ้งเวียนแผนแผนพัฒนาการศึกษาคณะพัฒนาการท่องเที่ยวฉบับที่ 12 (2560 – 2564) และแผนปฏิบัติการประจำปีงบประมาณ 2564 ผ่านเวบไซต์คณะพัฒนาการท่องเที่ยวให้บุคลากรสามารถดาวน์โหลดเพื่อการใช้งานได้ตลอดเวลา (<https://tds.mju.ac.th/wtms_document.aspx?bID=5429&lang=th-TH>)

3. กำกับติดตามผลการดำเนินงานตามแผนปฏิบัติการประจำปีงบประมาณ 2564 รอบ 6 เดือน [**(64TDSQAD8.3.2 รายงานผลตามแผน ฯ รอบ 6 เดือน ปีงบประมาณ 2564)**](http://www.erp.mju.ac.th/openFile.aspx?id=NDUyODky&method=inline)และ 12 เดือน [**(64TDSQAD8.3.3 รายงานผลตามแผน ฯ รอบ 12 เดือน ปีงบประมาณ 2564)**](http://www.erp.mju.ac.th/openFile.aspx?id=NDUyODky&method=inline) และมีการรายงานความก้าวหน้ากิจกรรมขับเคลื่อนตัวชี้วัดผ่านที่ประชุมคณะกรรมการประจำคณะและที่ประชุมบุคลากร และรายงานผลการดำเนินงานผ่านระบบ KPI Monitoring ของมหาวิทยาลัย

4. นำผลการดำเนินงานตามแผนปฏิบัติการประจำปี 2564 มาปรับปรุงการจัดทำแผนพัฒนาการศึกษาคณะพัฒนาการท่องเที่ยวฉบับที่ 13 (2565 – 2569) และแผนปฏิบัติการประจำปี 2565 โดยมีการนำเสนอผลการวิเคราะห์และข้อเสนอแนะต่อที่ประชุมการจัดทำแผนปฏิบัติการประจำปี [**(64TDSQAD8.3.4 การนำเสนอการวิเคราะห์ผลตามแผน ฯ งบประมาณ 2564)**](http://www.erp.mju.ac.th/openFile.aspx?id=NDUyODky&method=inline) [**(64TDSQAD8.3.5 การทบทวนวิสัยทัศน์ พันธกิจ และการวิเคราะห์สภาพแวดล้อมองค์กรเพื่อจัดทำแผน ฯ ปีงบประมาณ 2565)**](http://www.erp.mju.ac.th/openFile.aspx?id=NDUyODky&method=inline)

**กระบวนการถ่ายทอด กำกับติดตาม และปรับปรุงการดำเนินงาน**


**ตามแผนยุทธศาสตร์คณะพัฒนาการท่องเที่ยว**

**ผลการประเมินตนเอง Sub-Criteria 8.3:**

**ระดับ 3** : Inadequate but Minor Improvement Will Make It Adequate

**C.8.4 มีกระบวนการสื่อสารข้อมูลสำคัญตามพันธกิจและกระบวนการสร้างความผูกพันกับบุคลากรและผู้เรียน รวมทั้งผู้มีส่วนได้ส่วนเสียที่สำคัญอย่างเป็นระบบ**

คณะพัฒนาการท่องเที่ยว มีกระบวนการสื่อสารข้อมูลสำคัญตามพันธกิจ และกระบวนการสร้างความผูกพันกับบุคลากรและผู้มีส่วนได้ส่วนเสียอย่างเป็นระบบ โดยมีคณะกรรมการสื่อสารภาพลักษณ์องค์กรเป็นหน่วยงานหลักในการปฏิบัติงานด้านสื่อสารองค์กรไปยังบุคลากรคณะฯ นักศึกษา และผู้มีส่วนได้ส่วนเสียต่างๆ ประกอบด้วย พันธกิจด้านการเรียนการสอน การวิจัย การบริการวิชาการแก่สังคม การทำนุบำรุงศิลปวัฒนธรรมไทย และการบริหารจัดการคณะ ได้ออกแบบกระบวนการสื่อสาร ดังนี้



คณะฯ ได้กำหนดช่องทางการสื่อสารและมีกระบวนการในการสร้างความผูกพันผ่านการจัดโครงการ/กิจกรรมต่าง ๆ ของคณะฯ ไปยังบุคลากรและผู้เรียน ดังนี้

| **พันธกิจ** | **กลุ่มเป้าหมาย** | **ช่องทางการสื่อสาร** | **วิธีการสร้างความผูกพัน** |
| --- | --- | --- | --- |
| **การผลิตบัณฑิตและทำนุบำรุงศิลปวัฒนธรรม** | 1. นักศึกษาปัจจุบัน 2. คณาจารย์ 3. ผู้ปกครอง 4. โรงเรียน/วิทยาลัย 5. สถานประกอบการ | การจัดกิจกรรมโครงการ  Social Media  Website  จดหมาย  โทรศัพท์ | * โครงการปฐมนิเทศนักศึกษาใหม่คณะพัฒนาการท่องเที่ยว * โครงการบ่มเพาะคุณธรรม จริยธรรม ผู้นำนักศึกษา ประจำปีการศึกษา 2564 * โครงการนักศึกษาพบอาจารย์ที่ปรึกษา * โครงการสานสัมพันธ์พี่น้องท่องเที่ยว * โครงการ TDS ร่วมใจพัฒนาสังคม * โครงการสหกิจศึกษา * โครงการศึกษาดูงานเพื่อเสริมสร้างประสบการณ์ผู้เรียนสำหรับนักศึกษาระดับบัณฑิตศึกษา คณะพัฒนาการท่องเที่ยว : การบริหารจัดการแหล่งท่องเที่ยวคุณค่าสูง กรณีศึกษาจังหวัดน่าน * โครงการพัฒนาศักยภาพบัณฑิตศึกษา คณะพัฒนาการท่องเที่ยว * การให้คำปรึกษาผ่านทางโทรศัพท์ * การประชาสัมพันธ์หลักสูตร Roadshow ตามโรงเรียน/วิทยาลัยต่าง ๆ ในจังหวัดเชียงใหม่ |
| **พันธกิจด้านการวิจัยและบริการวิชาการ** | 1. สถานประกอบการ 2. คณาจารย์ 3. ศิษย์เก่า 4. นักวิชาการ | การจัดกิจกรรมโครงการ  Social Media  Website  จดหมาย  โทรศัพท์ | * [โครงการ Smart Researcher 2021](https://erp.mju.ac.th/projetDetail.aspx?pid=17210) * โครงการจัดกิจกรรมยกระดับคุณภาพบริการของธุรกิจท่องเที่ยวในภาคเหนือด้วยวิธี Service Design (กลุ่มอาหาร) * โครงการจัดกิจกรรมอาหาร (Food) สำหรับเทศกาลงานออกแบบเชียงใหม่ (Chiang Mai Design Week) 2020 * โครงการ U2T |
| **ด้านบริหารจัดการ** | 1. บุคลากร  2. ศิษย์เก่า  3. ชุมชน  4. สถานประกอบการ  5. สถาบันด้านการศึกษา | - Social Media  - E-mail  - ระบบ erp  - การประชุม | * การทบทวนแผนยุทธศาสตร์และจัดทำแผนปฏิบัติการประจำปีงบประมาณ 2564 คณะพัฒนาการท่องเที่ยว วันที่ 6 ตุลาคม 2563 ณ โรงแรมวินทรี อำเภอเมือง จังหวัดเชียงใหม่ * การปรับปรุงภูมิทัศน์ด้านหน้าอาคาร คณะพัฒนาการท่องเที่ยว * การประชุมบุคลากร |

**ผลการประเมินตนเอง Sub-Criteria 8.4:**

**ระดับ 3** : Inadequate but Minor Improvement Will Make It Adequate

**C.8.5 มีกระบวนการประเมินภาวะผู้นำ ธรรมาภิบาล และผลการปฏิบัติงานของผู้บริหารคณะ/สถาบัน รวมทั้งผู้บริหารสูงสุด และสภามหาวิทยาลัย/สถาบัน และใช้ผลการประเมินเพื่อการพัฒนาปรับปรุง**

กระบวนการประเมินภาวระผู้นำ ธรรมาภิบาล และผลการปฏิบัติงานของผู้บริหารคณะนั้น มหาวิทยาลัย ได้แต่งตั้ง 2 ชุด ได้แก่ คณะกรรมการประเมินหัวหน้าส่วนงาน และคณะกรรมการประเมินผลการปฎิบัติงานตามแผนประจำปี เพื่อประเมินการทำงานของหัวหน้าส่วนงาน (คณบดี)

ปีการศึกษา 2563 มหาวิทยาลัยกำหนดให้ผู้บริหารคณะ รายงานผลการดำเนินงานตามนโยบายของหัวหน้าส่วนงานที่ตอบโจทย์ตามยุทธศาสตร์ของมหาวิทยาลัยเพื่อใช้ประกอบการติดตามและประเมินผลการดำเนินงานประจำปีงบประมาณ พ.ศ. 2563 ตั้งแต่วันที่ 1 ตุลาคม 2562 – 30 กันยายน 2563 [**(63TDSQAD8.5.1 ผลการประเมินหัวหน้าส่วนงาน)**](http://www.erp.mju.ac.th/openFile.aspx?id=NDUyODgx&method=inline) โดยคณะกรรมการประเมินผลฯ ของมหาวิทยาลัย ได้จัดทำหลักเกณฑ์ วิธีการ กำหนดแนวทางการประเมิน อีกทั้ง กองการเจ้าหน้าที่ได้จัดทำแบบสอบถามความคิดเห็นกับผู้มีส่วนเกี่ยวข้องกับการบริหารงานของหัวหน้าส่วนงาน (คณบดี) ด้วยแบบสอบถามออนไลน์ เพื่อประเมินคุณลักษณะส่วนบุคคล ประกอบด้วย ทักษะที่จำเป็นในศตวรรษที่ 21 การมีธรรมาภิบาลของหัวหน้าส่วนงานตามข้อบังคับของมหาวิทยาลัยแม่โจ้ และภาวะผู้นำของผู้บริหาร

ในส่วนของการประเมินภาวะผู้นำของหัวหน้าส่วนงาน ประกอบด้วย 1) การคิดโดยใช้วิจารณญาณ 2) การสร้างสรรค์ 3) การสื่อสาร 4) การทำงานร่วมกัน ภายใต้กรอบแห่งกฎหมาย คุณธรรม ความโปร่งใส การมีส่วนร่วม ความคุ้มค่า และความรับผิดชอบ

ปีงบประมาณ 2563 ผลประเมินคณบดีด้านที่ 1 ระดับความสำเร็จของผลงานดำเนินงาน และด้านที่ 2 คุณลักษณะส่วนบุคคลที่จำเป็นต่อการปฏิบัติหน้าที่ของหัวหน้าส่วนงาน (คณบดี) อยู่ในระดับดี ซึ่งบุคลากรคณะได้แสดงความคิดเห็นต่อคณบดีในการนำผลการประเมินในรอบปีที่ผ่านมา (ปีงบประมาณ 2563) ไปปรับปรุงการทำงานและพัฒนาส่วนงาน ดังนี้

1) นำผลการดำเนินงานมากำหนดเป็นแผนกลยุทธ์ในปีงบประมาณ 2564 และกำหนดตัวชี้วัดในมิติการพัฒนาตามยุทธศาสตร์ อัตลักษณ์ของคณะ

2) การจัดระบบงาน การจัดระบบการสื่อสารองค์กรที่ดีขึ้น การร่วมมือจากหน่วยงานภายนอกมากขึ้น เช่น สวนพฤกษศาสตร์เชียงใหม่ ฯลฯ เพื่อพัฒนาการเรียนการสอน งานวิจัย การบริการวิชาการ

3) มีการประชาสัมพันธ์เชิงรุก

อีกทั้ง คณะฯ ยังได้นำแบบสอบถามประเมินหัวหน้าส่วนงานมาใช้ในการประเมินผลการปฏิบัติงานของรองคณบดีปีงบประมาณ 2563 (วันที่ 1 ตุลาคม 2562 – 30 กันยายน 2563)[**(62TDSQAD8.5.2 ผลการประเมินรองคณบดี)**](http://www.erp.mju.ac.th/openFile.aspx?id=NDUyODgy&method=inline)โดยบุคลากรสายวิชาการและบุคลากรสายสนับสนุนเป็นผู้ประเมิน ผลการประเมินอยู่ในระดับดี

จากผลประเมินของผู้บริหารคณะ นำสู่การปรับปรุงการดำเนินงานคณะฯ ในปีงบประมาณ 2564 ดังนี้

| **องค์ประกอบในการติดตามประเมินผล** | **ข้อเสนอแนะ** | **แนวทางพัฒนา/กิจกรรม** | **ระยะเวลา** | **งบประมาณ** |
| --- | --- | --- | --- | --- |
| **ด้านที่ 1 ระดับความสำเร็จของผลการดำเนินงาน** |  | | | |
| ส่วนที่ 1 ผลการดำเนินงานตามแผนพัฒนาส่วนงานที่สอดคล้องกับนโยบายและยุทธศาสตร์ของมหาวิทยาลัย | ควรมอบหมาย KPI รายบุคคลและติดตามประเมินผลรายไตรมาส | ประชุมเพื่อถ่ายทอดทิศทาง แนวปฏิบัติ หรือประเด็นต่าง ๆ และมอบหมายตัวบ่งชี้ | มกราคม 2564 | - |
| ส่วนที่ 2 ผลการดำเนินงานตามแผนปฏิบัติงานประจำปี | ควรกำหนดปฏิทินการปฏิบัติงานและแจ้งบุคลากร/หน่วยงานเกี่ยวข้องทราบ | จัดทำแผนปฏิบัติการประจำปี และเผยแพร่บนช่องทางการสื่อสารของคณะฯ | มกราคม 2564 | - |
| **ด้านที่ 2 คุณลักษณะส่วนบุคคลที่จำเป็นต่อการปฏิบัติหน้าที่ของหัวหน้าส่วนงาน** |  | | | |
| (1) ทักษะแห่งศตวรรษที่ 21 | ควรนำเทคโนโลยีสารสนเทศมาประยุกต์ใช้ในการบริหาร โดยเฉพาะเรื่องการประชาสัมพันธ์เชิงรุกครอบคลุมทุกช่องทางการสื่อสาร | เร่งออกแบบกระบวนงาน และดำเนินการประชาสัมพันธ์เชิงรุกเพื่อสร้างการรับรู้ที่ถูกต้อง ชัดเจนให้กับบุคคลภายนอก | ตุลาคม 2563 - กันยายน 2564 | - |
| ควรเพิ่มช่องทางการสื่อสารกับบุคลากรภายในคณะ | 1. ออกแบบช่องทางการสื่อสารเพิ่มเติมกับบุคลากรภายในคณะ  2. ประชาสัมพันธ์กิจกรรมต่าง ๆของคณะให้มากยิ่งขึ้น  3. สร้างเครือข่ายศิษย์เก่าคณะพัฒนาการท่องเที่ยว และศิษย์เก่าแม่โจ้ เพื่อให้เกิดการมีส่วนร่วมในการพัฒนาคณะให้มากยิ่งขึ้น | ตุลาคม 2563 | - |
| (2) การบริหารจัดการตามหลักธรรมาภิบาล | - | ส่งเสริมให้บุคลากรในคณะฯ ยึดมั่นในธรรมมาภิบาล และจรรยาบรรณการปฏิบัติของบุคลากร ภายใต้กฎหมาย และกฎระเบียบของหน่วยงาน | ตุลาคม 2563 | - |

**C.8.6 มีการใช้ผลการประเมินคุณภาพการศึกษาทุกระดับในการพัฒนา ปรับปรุง การบริหารและการดำเนินพันธกิจของคณะ**

คณะพัฒนาการท่องเที่ยว ได้กำหนดระบบและกลไกการนำผลการประเมินคุณภาพการศึกษาทั้งระดับหลักสูตร และระดับคณะ ไปใช้ในการดำเนินงาน พัฒนา ปรับปรุง บริหารและดำเนินตามพันธกิจของคณะ [**(63TDSQAD8.6.1 ระบบและกลไกในการนำผลการประเมินไปปรับปรุง)**](http://www.erp.mju.ac.th/openFile.aspx?id=NDUyODg1&method=inline)โดยวิเคราะห์สิ่งที่ต้องพัฒนา/ปรับปรุง ตาม Area for Improvement ที่ได้รับในปีการศึกษา 2562 ประกอบด้วย ส่วนที่หลักสูตรสามาถดำเนินการได้ และส่วนที่คณะฯ ต้องช่วยดำเนินการ โดยเสนอผ่านคณะกรรมการประจำคณะฯ พิจารณา ผลจากการนำข้อเสนอแนะและผลการประเมินในปีการศึกษา 2562 ไปใช้ในการดำเนินการตามพันธกิจของคณะฯ ดังนี้

| **พันธกิจ** | **ข้อเสนอแนะและ**  **ผลการประเมินปีการศึกษา 2562** | **ปรับปรุงการดำเนินการปีการศึกษา 2563** |
| --- | --- | --- |
| การเรียนการสอน | ทบทวน PLOs ของหลักสูตร ที่สามารถวัดและประเมินผลได้ พร้อมทั้งกระจายลงในรายวิชา โดยกำหนดไว้ใน CLOs ของแต่ละรายวิชา เชื่อมโยงกับปรัชญาของคณะ | คณะฯ ดำเนินการทบทวน PLOs ของหลักสูตร ที่สามารถวัดและประเมินผลได้ โดยใช้หลักสูตร Bloom’s taxonomy (ประเมินความรู้ 6 ระดับ ความรู้ความจำ-ความเข้าใจ-การประยุกต์ความรู้-การวิเคราะห์-การประเมิน-การคิดสร้างสรรค์) ตลอดจนกระจายลงในรายวิชา โดยกำหนดไว้ใน CLOs ของแต่ละรายวิชา ไว้เป็นข้อมูลสำหรับการปรับปรุงหลักสูตรระรดับปริญญาตรี สาขาวิชาการจัดการธุรกิจท่องเที่ยว พ.ศ.2564 และสาขาวิชาการพัฒนาการท่องเที่ยว พ.ศ.2565 |
| เผยแพร่หลักสูตรให้หลากหลายช่องทาง การรับรู้-การประเมินผลการรับรู้ข้อมูลของกลุ่มผู้มีส่วนได้ส่วนเสียและกลุ่มอื่น ๆ | คณะฯ โดยคณะกรรมการสื่อสารภาพลักษณ์ ได้กำหนดช่องทางในการประชาสัมพันธ์เผยแพร่หลักสูตร และการประเมินผลการรับรู้ข้อมูลของกลุ่มผู้มีส่วนได้ส่วนเสีย |
| รูปแบบและบรรยากาศการเรียนการสอน เพื่อให้ผู้เรียนเรียนรู้อย่างมีความหมาย เห็นจุดเน้นของหลักสูตรที่จะให้บัณฑิตเป็นนักปฏิบัติ | หลักสูตรและอาจารย์ผู้สอนได้กำหนดรูปแบบการจัดการเรียนการสอนในแต่ละรายวิชา ให้สอดคล้องกับ PLO ที่หลักสูตรกำหนด บูรณาการการจัดการเรียนการสอนในรายวิชาที่สอนในเทอมเดียวกัน ฝึกปฏิบัติจากสถานที่จริง ตลอดจนกำหนดกิจกรรมเสริมหลักสูตรในแต่ละชั้นปี ให้มีความเหมาะสม |
| จัดทำข้อมูล/รวบรวมกระบวนการรับเข้าในช่วง 5 ปีที่ผ่านมาของทุกหลักสูตร และจัดกลุ่มผู้สมัครของทุกหลักสูตร และทุกแผนการศึกษา (2ปีด้วย) เช่น ประเภทของการรับเข้า ภูมิลำเนา โรงเรียน แผนการเรียน เป็นต้น เมื่อจัดประเภทของผู้สมัครเรียนแล้ว นำผลมาวิเคราะห์เพื่อสร้างความเป็นไปได้ด้านการตลาด และเพื่อนำไปสู่การพัฒนาผู้เรียนเมื่อเข้าชั้นปีที่ 1 ต่อไป | คณะฯ รวบรวมผลจากการรับเข้าทุกระดับ เพื่อมาวิเคราะห์แนวทางการประชาสัมพันธ์หลักสูตร กำหนดจำนวนรับในแผน ปีการศึกษา 2564 |
| การวิจัย | กำหนดเกณฑ์การให้รางวัล/จัดกิจกรรมสร้างแรงจูงใจ/การยกย่อง เชิดชูเกียรติของบุคลากร | คณะฯ กำหนดเกณฑ์การให้รางวัล/จัดกิจกรรมสร้างแรงจูงใจ/การยกย่อง เชิดชูเกียรติของบุคลากรสายวิชาการ โดยพิจารณาจากผลงานที่ตีพิมพ์เผยแพร่ และการได้รับทุนวิจัย |
| พิจารณาข้อมูลงานวิจัยที่สอดคล้องกับวิสัยทัศน์ พันธกิจมากำหนดเป็นนโยบายและทิศทางการวิจัยของคณะ | คณะนำข้อมูลงานวิจัยของคณะในปีที่ผ่านมา เป็นส่วนหนึ่งในการกำหนดวิสัยทัศน์ พันธกิจ และนโยบายของคณะ |
| ทบทวนกระบวนการบริหารงานวิจัยทั้งการส่งเสริม การสนับสนุน การทำงานวิจัยและการเผยแพร่ผลงานวิจัยให้สอดคล้องกับตัวชี้วัด และทิศทางที่มหาวิทยาลัยกำหนดไว้ |
| การบริการวิชาการ | ทบทวนการวางเป้าหมายและทิศทางการบริการวิชาการ และวิเคราะห์ข้อมูลด้านการบริการวิชาการเพื่อมากำหนดเป็นนโยบายและทิศทางบริการวิชาการให้ชัดเจนมากขึ้นมีความสอดคล้องกับวิสัยทัศน์ พันธกิจของคณะ | คณะวางเป้าหมาย นโยบายและทิศทางบริการวิชาการให้ชัดเจนมากขึ้นมีความสอดคล้องกับวิสัยทัศน์ พันธกิจของคณะ |
| การทำนุบำรุงศิลปวัฒนธรรม | วิเคราะห์ข้อมูลที่ได้มาจากแหล่งต่าง ๆ ทั้งภายในและภายนอกอย่างเป็นระบบ และวิเคราะห์เป้าหมาย ผลลัพธ์ของการดำเนินงานด้านศิลปะและวัฒนธรรม เพื่อการทบทวนทิศทางการทำนุบำรุงศิลปะและวัฒนธรรม ให้สอดคล้องกับ พันธกิจ และยุทธศาสตร์ | คณะได้วิเคราะห์ข้อมูลต่าง ๆ เพื่อนำมาทบทวนทิศทางการทำนุบำรุงศิลปะและวัฒนธรรม ให้สอดคล้องกับ พันธกิจ และยุทธศาสตร์ |
| กิจกรรม/โครงการการทำนุบำรุงศิลปวัฒนธรรมที่ส่งเสริมคุณลักษณะที่พึงประสงค์ของบัณฑิต และมีความสอดคล้องกับพันธกิจด้านการผลิตบัณฑิต | คณะได้ออกแบบโครงการ/กิจกรรมเพื่อให้เกิดการบูรณาการด้านการผลิตบัณฑิตให้สอดคล้องกับการทำนุบำรุงศิลปวัฒนธรรม |
| การบริหารจัดการ | จัดทำข้อมูล FTES และ FTE เพื่อใช้ประกอบการวิเคราะห์อัตรากำลังและขออัตรากำลัง | คณะฯ ได้จัดทำข้อมูล FTES และ FTE ย้อนหลัง เพื่อใช้ประกอบการวิเคราะห์อัตรากำลังและขออัตรากำลัง |
| จัดประเมินคุณภาพงานบริการในแต่ละหลักสูตร ให้ครอบคลุม สิ่งสนับสนุนการเรียนรู้ สิ่งสนับสนุนด้านเทคโนโลยีสารสนเทศ และสิ่งอำนวยความสะดวกต่าง ๆ | คณะได้จัดทำแบบประเมินความพึงพอใจการให้บริการของสำนักงานคณบดี การประเมินสิ่งสนับสนุนการเรียนรู้ และสภาพแวดล้อมทางกายภาพ ปีการศึกษา 2563 |
| จัดทำแบบสำรวจความต้องการเพื่อสำรวจทั้งคณาจารย์ ผู้เรียน และสายสนับสนุนวิชาการ โดยเน้นความเพียงพอและความทันสมัย | คณะฯ จัดทำแบบสอบถามความพึงพอใจต่อสิ่งสนับสนุนการเรียนรู้ และสภาพแวดล้อมคณะฯ ปีการศึกษา 2563 เพื่อนำมาใช้ในการพัฒนา/ปรับปรุงหลักสูตร คณะในปีการศึกษา 2564 ต่อไป |

จากผลการดำเนินงานปีการศึกษา 2563 ที่ผ่านมา คณะฯ ได้พิจารณาให้มีการดำเนินงานและปรับปรุงผลการดำเนินงานในปีการศึกษา 2564 ดังนี้

| **พันธกิจ** | **ปรับปรุงการดำเนินงานในปีการศึกษา 2564** |
| --- | --- |
| การเรียนการสอน | 1. หลักสูตรระดับปริญญาตรี ปริญญาโทและปริญญาเอก ทบทวน PLOs ของหลักสูตรให้มีความชัดเจน และแตกต่างกันในแต่ละระดับ รวมทั้งการกำหนด Sub-PLOs และ CLOs  2. ทุกหลักสูตรทบทวนคู่เทียบ คู่แข่งขัน ตลอดจนการวิเคราะห์ปัจจัยที่มีผลต่อความสามารถในการแข่งขัน ความท้าทายเชิงกลยุทธ์ ในสถานการณ์ปัจจุบัน เพื่อให้ได้จำนวนนักศึกษาเป็นไปตามแผนการรับที่กำหนดไว้  3. จัดกิจกรรมเพื่อพัฒนาศักยภาพนักศึกษาระดับบัณฑิตศึกษา อาทิ การตีพิมพ์เผยแพร่ผลงานวิจัยระดับชาติและนานาชาติ การเขียนบทความวิจัยและบทความวิชาการ ฯลฯ |
| การวิจัย | 1) ส่งเสริมให้บุคลากรสายวิชาการขอทุนวิจัยจากแหล่งทุนภายนอก และผลักดันการขอทุนวิจัยผ่านระบบสำนักวิจัยฯ  2) ทบทวนความเชี่ยวชาญด้านวิจัยของบุคลากรสายวิชาการ เพื่อสนับสนุนให้มีการสร้างทีมวิจัยทั้งภายในภายนอกสถาบันตามสาขาความเชี่ยวชาญของนักวิจัย  3) ให้ผลักดันการจัดตั้งศูนย์วิจัยเพื่อการพัฒนาและจัดการการท่องเที่ยวอย่างยั่งยืนตามแนวทางการเสนอขอตั้งศูนย์ภายใต้ส่วนงาน โดยเน้นการให้คำปรึกษา (Consult) ด้านวิชาการ และการพัฒนาด้านการวิจัยทางการท่องเที่ยว ตลอดจนการเผยแพร่งานวิจัยที่เกี่ยวข้องกับการบริการและการท่องเที่ยวเพื่อสนับสนุนงานเชิงนโยบายในคณะ ในขณะเดียวกันยังให้การสนับสนุน (Support) การจัดการเรียนการสอนและการทำวิจัยในระดับบัณฑิตศึกษาของคณะพัฒนาการท่องเที่ยว เพื่อให้เกิดคุณภาพงานและเกิดการเรียนรู้ร่วมกันระหว่างนักศึกษาและคณาจารย์ในคณะ อันจะนำไปสู่ความก้าวหน้าไปเป็นคลังสมอง (Think Tank) ด้านการท่องเที่ยวในระดับประเทศต่อไป  4) ส่งเสริมให้มีการนำผลงานวิจัยไปใช้ประโยชน์อย่างเป็นรูปธรรม รวมถึงส่งเสริมให้มีการจัดทำหลักสูตรระยะสั้น โดยให้บรรจุเงื่อนไขการนำผลงานวิจัยไปใช้ประโยชน์เป็นหนึ่งในเกณฑ์ตัดสินรางวัลนักวิจัยที่มีผลงานดีเด่น ในปีงบประมาณ 2564 |
| การบริการวิชาการ | 1) ปรับรูปแบบการจัดโครงการบริการวิชาการให้สอดคล้องกับบริบทและสถานการณ์ เช่น เน้นการดำเนินงานในรูปแบบออนไลน์มากขึ้น หรือเมื่อต้องลงพื้นที่ชุมชนต้องปฏิบัติตามมาตรการการป้องกันการแพร่ระบาดของเชื้อไวรัสโครน่า (COVID-19) อย่างเข้มงวด |
| การทำนุบำรุงศิลปวัฒนธรรมฯ | 1) วางแผนการดำเนินงานด้านทำนุบำรุงศิลปวัฒนธรรมในแต่ละโครงการ/กิจกรรมที่จัดในทุกปีการศึกษา เผื่อสำหรับทั้งในสถานการณ์ปกติ และสถานการณ์ที่ไม่ปกติ เช่น หากไม่สามารถรวมกลุ่มทำกิจกรรมนั้นได้ ก็มีทางเลือกในการทำกิจกรรมออนไลน์ได้  2) จัดทำ YOUTUBE CHANNEL รวบรวมคลิปที่นักศึกษาถ่ายทอดองค์ความรู้ด้านวัฒนธรรม ในรายวิชาที่มีการบูรณาการกับการเรียนการสอน  3) เพิ่มการทำกิจกรรมด้านทำนุบำรุงศิลปวัฒนธรรมรูปแบบใหม่ ที่จัดขึ้นได้ในลักษณะไม่ต้องมีการรวมกลุ่ม เช่น การให้ความรู้เรื่องผ้าพื้นเมือง หรือวัฒนธรรมประจำถิ่น ผ่านการนำเสนอในรูปแบบ และช่องทางต่างๆ สู่สาธารณะ เป็นต้น |
| การบริหารจัดการ | ทบทวนและจัดทำหลักเกณฑ์และวิธีประเมินผลการปฏิบัติงานของบุคลากร คณะพัฒนาการท่องเที่ยว ประจำปีงบประมาณ พ.ศ.2565 สำหรับผลการประเมินงานสายวิชาการและสายสนับสนุน |

**ผลการประเมินตนเอง Sub-Criteria 8.6:**

**ระดับ 3** : Inadequate but Minor Improvement Will Make It Adequate